Uitzi

Uitzi Larraungo kontzejua da. 2007ko urtarrilaren 1eko erroldaren arabera, herriak 130 biztanle zituen. Udalerri osoko kontzejurik populatuena da, Aldatzekin batera.

 Geografia 
Ipar-ekialdean Leitza eta ipar-mendebaldean Eraso, hegoaldean Azpirotz eta Lekunberri, ekialdean Imotz eta mendebaldean Gorriti mugakide ditu.

Herrigunea bi zatitan banatua dago: elizaren ingurukoa eta herriaren behealdean eta errepideaz bestaldera dagoena.

 Ondarea 
Arkitektura aldetik, etxe handiak dira, elkarrengandik bananduak, eta eliza bezalaxe, XVIII. mende ingurukoak gehientsuenak. Horietako batzuk armarri barrokoak luzitzen dituzte. Bestenaz, badira ere XIX. mendeko beste batzuk ere, kubikoak eta lau isuriko tailatukoak izan ohi direnak eta jauregi itxura dutenak: Juanenea, Osanbelena, Martiperena eta Orixenea.

 Orixe idazlea 
Orixe  euskal idazlea Orexan jaio bazen ere, Uitzin hazi zen. Euskal literaturaren Bigarren Pizkundeko idazle nabarmena izan zen, gerraurreko belaunaldiko kidea, Lauaxeta, Lizardi eta Loramendirekin batera. 

Frédéric Mistral poeta proventzarraren Mireio olerkia itzuli zuen Orixek. Poema nazional horrek Proventzako kultur berpizkundeari hasiera eman zion. Geroago Euskaldunak poema-liburua sortu zuen Orixek, Euskal Herriko poema nazionala bihurtu zena.

XIX. mendean literaturak Europako zenbait herritan —Finlandian eta Proventzan, adibidez—  berebiziko garrantzia izan zuen. Literatura tresna garrantzitsua zen delako herri edo nazioaren kontzientzia nazionala, linguistikoa eta kulturala pizteko. Poema nazionala lanabes ezinbestekotzat jotzen zuten herri minoritarioek aurrera egiteko eta haien kultura suspertzeko eta plazaratzeko. Horrela, kultura minorizatu ugari murgildu ziren munduaren aurrean nazio gisa aurkeztuko lituzkeen poema nazionalaren zereginean.ALDEKOA, I. (2008): Euskal literaturaren historia, Donostia, Erein, 190.orr

 Demografia eta biztanleria 
 Uitziko biztanleria 2000  2001  2002  2003  2004  2005  2006  2007 168  156  149  136  140  139  132  130

 Ikus, gainera 
 Leitzaldea
 Uitziko ezkontza fedea

 Erreferentziak 

 Kanpo estekak 

 Uitzi udal webgunean

Kategoria:Larraungo kontzejuak